રિતેશ રાવ, રાજેશ આચાર્ય અને કોટરેશ ચર્ટીકી ત્રણેય અંદરથી તો એક કલાકાર જ છે. રિતેશ અને કોટરેશે લલિત કલામાં સ્નાતકની ડિગ્રી મેળવી છે અને રાજેશ ચિત્રકારીમાં અનુસ્નાતક છે. પોતાનું જીવન સારી રીતે વ્યતિત કરવા માટે આ ત્રણે જણાએ વિભિન્ન કંપનીઓમાં નોકરી કરવાની શરૂ કરી અને તેમની કિસ્મત તેમને બેંગલૂરુ સ્થિત ઈન્ફોસિસના સંચાર ડિઝાઈન સમૂહ સુધી ખેંચી લાવી. અહીંયા તેમણે 6 થી પણ વધારે વર્ષો સુધી એક ટીમના રૂપમાં કામ કરવા તથા વ્યક્તિગતરૂપે ઘણી મોટી પરિયોજનાઓમાં સામેલ રહેવા સિવાય ઘણાં કાર્યક્રમોને સફળતાપૂર્વક સંભાળ્યાં છે. આ અનુભવે આ ત્રણેયને પોતાની વ્યક્તિગત ક્ષમતાઓનું આંકલન કરવાની સાથે-સાથે એકબીજાને સમજવા, પોતાની વિશેષતાઓનું આંકલન કરવાની પણ તક આપી. ભીડથી હટીને ચાલતા, કંઈક નવું કરવાની ઈચ્છાના લીધે, આ ત્રણેયએ, એક સ્ટાર્ટઅપ શરૂ કરવાનો નિર્ણય લીધો.